ORDE do 4 de setembro de 2008  pola que se fixan as tarifas máximas aplicables á asistencia sanitaria concertada polo Servizo Galego de Saúde e se actualizan os prezos dos concertos vixentes.
CONSELLERÍA DE SANIDADE — III. OUTRAS DISPOSICIÓNS — 01/10/2008

O Real decreto 1679/1990, do 28 de decembro, polo que se aproban as transferencias á Comunidade Autónoma de Galicia das funcións e servizos do Instituto Nacional da Saúde, establece como unha das súas funcións a actualización dos concertos coas entidades e institucións sanitarias ou asistenciais que presten servizo á comunidade autónoma.
A Lei 7/2003, do 9 de decembro, de ordenación sanitaria de Galicia, no seu artigo 21 establece que lle corresponde á Consellería de Sanidade aprobar os módulos económicos para a prestación de servizos propios, conveniados ou contratados do Servizo Galego de Saúde, así como a súa modificación.
En atención a isto, a contratación, no ámbito do Servizo Galego de Saúde, de servizos de asistencia, axustarase ás modalidades de prestación que se establezan e no xeito e condicións que se determinen.
A Orde do 16 de maio de 2007, publicada no DOG nº 120, do 22 de xuño, establecía as normas para a revisión das condicións económicas aplicables á prestación de asistencia sanitaria concertada polo Servizo Galego de Saúde, con efectos do 1 de xaneiro de 2006.
No entanto, tendo en conta a evolución do índice de prezos do ano 2006, as previsións para o ano 2007 e as tendencias dos custos da asistencia sanitaria, resulta necesaria a actualización das condicións económicas dos concertos vixentes a partir do exercicio 2007.
En virtude de todo isto, por proposta da División de Recursos Económicos, en uso das facultades que me confire o artigo 38 da Lei 1/1983, do 22 de febreiro, reguladora da Xunta e da súa Presidencia, modificada pola Lei 11/1988, do 20 de outubro,
DISPOÑO:
Artigo 1º.-Tarifas máximas.
Esta orde ten por obxecto fixar as tarifas máximas aplicables á asistencia sanitaria concertada para o ano 2007 en diante e a actualización dos prezos dos concertos vixentes para todos aqueles concertos que non teñan establecido no seu texto un sistema de actualización de prezos específico para este.
De conformidade co número anterior, as tarifas máximas e a actualización de prezos a partir do ano 2007 serán as que se especifican nos números seguintes:
1. Asistencia en réxime de hospitalización.
Tarifas máximas por día de hospitalización a partir do ano 2007.
Actualización de prezos de concertos vixentes:
Ver referencia pdf "19000D006P012.PDF"
2. Asistencia ambulatoria.
2.1. Primeiras consultas, intervencións cirúrxicas menores e urxencias.
Tarifas máximas por prestación a partir do ano 2007.
Actualización de prezos de concertos vixentes:
Ver referencia pdf "19000D006P012.PDF"
2.2. Consultas sucesivas e revisións.
Tarifas máximas por prestación a partir do ano 2007.
Actualización de prezos de concertos vixentes:
Ver referencia pdf "19000D006P012.PDF"
3. Servizos especiais de diagnóstico e tratamento en centros hospitalarios e non hospitalarios.
3.1. Oxixenoterapia a domicilio, incluíndo aerosolterapia e ventiloterapia.
O Servizo Galego de Saúde aboaralles aos pacientes sometidos a tratamento de oxixenoterapia domiciliaria con concentradores, en concepto de compensación económica polos gastos de electricidade, a cantidade de 14,46 euros por mes de tratamento. A citada cantidade poderáselle aboar directamente ao paciente ou ben á empresa subministradora, logo da xustificación do pagamento ao paciente, na facturación mensual presentada por aquela.
3.2. Rehabilitación.
Tarifas máximas a partir do ano 2007.
Actualización de prezos de concertos vixentes:
Ver referencia pdf "19000D006P012.PDF"
3.3. Fisioterapia e logopedia.
Tarifas máximas a partir do ano 2007.
Actualización de prezos de concertos vixentes:
Ver referencia pdf "19000D006P012.PDF"
3.4. Rehabilitación para paralíticos cerebrais.
Tarifas máximas a partir do ano 2007.
Actualización de prezos de concertos vixentes:
Ver referencia pdf "19000D006P012.PDF"
3.5. Hemodiálise por sesión.
Tarifas máximas por sesión de tratamento a partir do ano 2007.
Actualización de prezos de concertos vixentes:
Ver referencia pdf "19000D006P012.PDF"
3.6. Hemodiálise por día.
Tarifas máximas por día de tratamento a partir do ano 2007.
Actualización de prezos de concertos vixentes:
Ver referencia pdf "19000D006P012.PDF"
3.7. Suplemento de diálise.
Tarifas máximas por sesión de tratamento a partir  do ano 2007.
Actualización de prezos de concertos vixentes:
Ver referencia pdf "19000D006P012.PDF"
Co obxecto da facturación e aboamento dos servizos de hemodiálise a domicilio, diálise peritoneal ambulatoria continua e diálise peritoneal domiciliaria con último cambio automático, as tarifas establecidas no número anterior para estas prestacións diferenciaranse, dada a súa distinta fiscalidade, nos conceptos que se recollen a continuación:
Ver referencia pdf "19000D006P012.PDF"
Con independencia da tarifa fixada no número 3.5, punto 5, por cada sesión de hemodiálise domiciliaria con máquina aboaráselle á empresa concertada a cantidade, de pagamento único, de 1.677,16 euros en concepto de gastos pola instalación dos aparellos e exclusivamente para aqueles pacientes que utilicen por primeira vez o tratamento de hemodiálise no seu domicilio.
Polos servizos de diálise peritoneal ambulatoria, prestados no domicilio do paciente a través dun club de diálise, o Servizo Galego de Saúde aboará, ademais da tarifa por sesión establecida no número 3.6, en concepto de pagamento único pola formación, entrenamento e adestramento do paciente nas operacións previas á diálise, unha vez remitido o paciente logo da instalación do catéter polo centro de referencia, a cantidade de 301,89 euros, que se aboarán na facturación do mes seguinte ao do inicio do tratamento.
Así mesmo, na diálise domiciliaria realizada mediante un club de diálise, en concepto de seguimento clínico e controis analíticos rutineiros aboarase a cantidade de 3,20 euros por sesión.
O Servizo Galego de Saúde aboaralle ao paciente por cada sesión de hemodiálise domiciliaria con máquina a cantidade de 4,32 euros por sesión, como compensación económica polo consumo de auga e electricidade, e aboaralle ao paciente, no suposto da diálise peritoneal domiciliaria con cicladora, a cantidade de 11,82 euros mensuais por gastos de electricidade.
3.8. Exploracións mediante Tac-Scanner.
Tarifas máximas por exploración a partir do ano 2007.
Actualización prezos de concertos vixentes:
Ver referencia pdf "19000D006P012.PDF"
3.9. Exploracións mediante resonancia nuclear magnética.
Tarifas máximas por exploración a partir do ano 2007.
Actualización de prezos de concertos vixentes:
Ver referencia pdf "19000D006P012.PDF"
3.10. 	Detección de doadores de órganos e tecidos. Este proceso comprenderá todas as probas e tratamentos precisos para a xeración de órganos e tecidos.
Ver referencia pdf "19000D006P012.PDF"
4. Asistencia concertada por procesos médicos ou cirúrxicos.
4.1. Litotricia renal extracorpórea.
Tarifas máximas por tratamento completo a partir do ano 2007.
Actualización de prezos de concertos vixentes:
Ver referencia pdf "19000D006P012.PDF"
4.2. Outros procesos médicos ou cirúrxicos.
Tarifas máximas por procedemento a partir do  ano 2007.
Ver referencia pdf "19000D006P012.PDF"
4.3. A División de Asistencia Sanitaria poderá propoñer a concertación de procesos médicos e/ou cirúrxicos distintos aos sinalados nos números anteriores de xeito individualizado aos centros privados xa concertados ou non. As condicións económicas e asistenciais quedarán fixadas con carácter previo e reflectiranse nos pregos ou requisitos de contratación.
4.4. A facturación por procesos médicos e cirúrxicos será incompatible coa facturación por estadías.
4.5. A inclusión no concerto dalgún dos procedementos cirúrxicos requirirá, en todo caso, que o centro estea calificado, de forma provisional ou definitiva, entre os grupos IV ao VII dos establecidos no anexo I da Resolución da Secretaría de Estado para a Sanidade do 11 de abril de 1980.
Artigo 2º.-Revisión de tarifas.
1. As tarifas revisaranse aplicando a porcentaxe de aumento prevista en cada caso e segundo o procedemento que se estableza. En todo caso o incremento terá como límite as tarifas máximas establecidas no artigo 1º, polo que se aplicando a porcentaxe de actualización se superase o importe máximo autorizado, a nova tarifa quedará establecida neste importe máximo.
Esta actualización de tarifas non será aplicable se no texto do concerto se prevé unha cláusula de revisión distinta.
2. Nos concertos en que estean incluídos procesos médicos e cirúrxicos diferenciados, non recollidos no número 4.2, a contía individual de cada proceso poderá ser incrementada na porcentaxe do 2,6%.
3. Non sufrirán incremento:
-As tarifas dos concertos vixentes no momento da entrada en vigor desta orde que sexan iguais ou superiores ás tarifas máximas fixadas para o ano 2007.
-As tarifas por prestacións especiais de hospitalización dos concertos vixentes no momento da entrada en vigor desta orde que non estean asimilados aos grupos e niveis recollidos no artigo 1º, número 1.
-As tarifas dos concertos vixentes no momento da entrada en vigor desta orde para as distintas prestacións de servizos de diagnóstico e tratamento non incluídos no artigo 1º, número 3.
4. Serán revisadas automaticamente polo Servizo Galego de Saúde as tarifas dos concertos vixentes a 1 de xaneiro de 2006, con efectos desde o 1 de xaneiro de 2007. Para os concertos subscritos con posterioridade ao 1 de xaneiro de 2006 a aplicación da revisión das tarifas será desde o transcurso dun ano desde a súa formalización, agás que nas súas estipulacións se recolla outra cousa.
Nas autorizacións de uso temporais a tarifa aplicable será a que expresamente sexa aceptada pola empresa para o período da súa vixencia. Non obstante, a partir da data de entrada en vigor desta orde as tarifas máximas que se autoricen serán as incluídas nela.
Artigo 3º.-Delegación.
Delégase nos directores provinciais do Servizo Galego de Saúde a competencia para o asinamento dos concertos individuais que sexan precisos de hemodiálise e diálise domiciliaria, sen prexuízo das instrucións que ao respecto dite a División de Recursos Económicos e sen que en ningún caso poidan superarse as tarifas fixadas nesta orde.
Artigo 4º.-Unidades de control.
As unidades de control de concertos das direccións provinciais velarán polo correcto cumprimento das obrigas das empresas concertadas e, en particular, das que se refiren ao tratamento adecuado dos pacientes da Seguridade Social.
Artigo 5º.-Aplicación.
A aplicación retroactiva desta orde con efectos desde o 1 de xaneiro de 2007 a que se refire o artigo 2º non será aplicable no caso de autorizacións temporais de uso, en que a tarifa aplicable será a expresamente aceptada pola empresa para o período de vixencia. Non obstante, a partir da data da entrada en vigor desta orde as tarifas máximas autorizadas que poderán ser establecidas en novas autorizacións de uso serán as incluídas nela.
Artigo 6º.-Impostos e taxas.
Nas tarifas indicadas en todos e cada un dos números anteriores considéranse incluídos todos os impostos, taxas e demais cargas legais e, especificamente, o imposto sobre o valor engadido (IVE) dos servizos gravados con el.
Disposicións derradeiras
Primeira.-Facúltase o secretario xeral e o director xeral da División de Recursos Económicos para adoptar as medidas necesarias en relación coa execución e desenvolvemento desta orde.
As normas de procedemento de revisión de tarifas serán establecidas por resolución do director xeral da División de Recursos Económicos de acordo co establecido nesta orde.
Segunda.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 4 de setembro de 2008.
María José Rubio Vidal
Conselleira de Sanidade